**ГРАД СКОПЈЕ**

**СЕКТОР ЗА ЛОКАЛЕН ЕКОНОМСКИ РАЗВОЈ**

**СКОПЈЕ**

**ПРИЛОГ КОН ПРИЈАВАТА ЗА ФИНАНСИРАЊЕ НА НАСТАНИ И МАНИФЕСТАЦИИ ОД ОБЛАСТА НА ЗАНАЕТЧИСТВОТО И ТРГОВИЈАТА ОД ИНТЕРЕС НА ГРАД СКОПЈЕ ЗА 2025 ГОДИНА**

**СОДРЖИНИ, УСЛОВИ И КРИТЕРИУМИ ШТО ТРЕБА ДА БИДАТ ИСПОЛНЕТИ ОД СТРАНА НА РЕАЛИЗАТОРОТ НА МАНИФЕСТАЦИЈАТА: “Фестивал на пивото”**

1. **Содржини на манифестацијата:**
* Манифестацијата да биде дестинација за презентација на разновидни гурмански специјалитети од странски и домашни кујни придружени со пиво обезбедено од најголемите странски и домашни пиварници, континуирана забава со музика, продажба на ракотворби, уметнички креации (понуди за соработка занаетчии-ракотворци) и забавни настапи како од земјата, така и од странство.
* Со учество на голем број музичари и актери од сите присутни земји, манифестацијата “Фестивал на пиво” треба да понуди многу забава и активности врзани со подготовката на националните гурмански специјалитети со пивото, со што ќе придонесе градот Скопје да се здобие со атрактивна забава за граѓаните.
* Понуди за соодветна долгогодишна соработка со изложувачите на пиво. Во договор со Град Скопје, покана до повеќе градови од земјата и странство за нивно учество со свои кулинарски екипи, пиварници, музички или фолклорни групи за презентација на нивната култура. По можност да се организираат вечери на градови со нивни специјалитети.
* Покани за учество на скопски ресторани и гостилници кои добија специјални признанија од Град Скопје како најдобри угостителски објекти.
* Покани до останатите презентери на кулинарство (ресторани, пицерии, гостилници, кафеани и сл.) и пиварници по избор на реализаторот на манифестацијата.
* Покана до културно- уметнички друштва за учество на манифестацијата од земјата или од странство.
* Покана за учество на реномирани домашни и странски бендови.
* Церемонија на отворањето на манифестацијата од страна на Градоначалникот на Град Скопје
* Натпревари во:
	+ - најдобро уреден шатор или куќичка,
		- најдобар специјалитет на манифестацијата,
		- најпродавано и највкусно пиво на манифестацијата,
		- расчистување на локацијата и доведување во состојба пред нејзината употреба.
1. **Услови за реализација на манифестацијата**
* Искуство во организација и координација на фестивали и манифестации од отворен карактер, најмалку три години;
* Времето на одржување: Во консултација со Град Скопје.
* Локација: Атрактивна локација во консултација со Град Скопје;
* Инфраструктура: (во договор со Град Скопје):
	+ оградување на просторот во кој ќе се одвива манифестацијата,
	+ електрична инсталација,
	+ соодветно озвучување и осветлување според локацијата и објектите,
	+ водоводна инсталација,
	+ обезбедување на подвижни санитарни чворови за одржување на хигиената на манифестацијата (договор со соодветна фирма),
	+ обезбедување и одржување на хигиена во соработка со ЈП Комунална хигиена на Град Скопје,
	+ соодветен број на WC –а (тифори) според бројот на очекуваните гости,
	+ куќички , метални контејнери, пултови, маси и клупи за посетителите,
	+ обезбедување на соодветна активна анимација на манифестацијата по програмата на манифестацијата: краток нацрт на проект со идеи,
	+ поседување на соодветна опрема за логистика на манифестацијата,
	+ обезбедување на соодветна музичка опрема за исполнување на музичките анимации на манифестацијата (договор со соодветна фирма),
	+ една голема бина каде ќе им се презентира домашната музичка сцена на поканетите странски учесници,
	+ на бината да се постави логото на Град Скопје,
	+ останати инфраструктурни елементи кои ќе бидат предложени од страна на реализаторот и излагачите.
* Обезбедување (во договор со Град Скопје и МВР).
* Ангажирање на агенција за одржување на јавниот ред во градот.
* Изработка на репрезентативен и промотивен материјал.
* Медиумска покриеност на манифестацијата, како од електронските, така и од пишаните медиуми (една недела пред настанот, огласи и спотови да се пуштаат од најмалку 3 ТВ куќи и 3 радио станици, како и информации во дневните весници) и обезбедување на соодветно претставување на манифестацијата од соодветна маркетинг куќа.
* Обезбедување на соодветен нацрт- графички предлог за пропагандниот материјал за манифестацијата ( плакат, флаер, брошура, плакета-благодарница).
* Водење на посебна евиденција на документи за приходите и трошоците околу организацијата на манифестацијата која по завршувањето на манифестацијата ќе биде предадена на Град Скопје,
1. **КРИТЕРИУМИ ЗА ДОДЕЛУВАЊЕ НА ДОГОВОР ПО ЈАВЕН ОГЛАС**

За носител на Договорот по Јавен конкурс ќе биде избрана онаа пријава која што ќе биде оценета како најповолна од збирoт на бодовите за секој елемент посебно, согласно утврдените Основни критериуми за избор на апликанти од Јавниот повик.

|  |  |
| --- | --- |
| Критериуми | Максимумбодови |
| **1. Организацискаструктура и ресурси** | **30** |
| 1.1 Апликантот има потребна организациска структура и човечки ресурси за спроведување на манифестацијата (вработени, активни волонтери, хонорарно ангажирани лица, итн) | 10 |
| 1.2 Апликантот располага со логистика (канцелариски простор и техничка опрема за реализација на манифестацијата) | 10 |
| 1.3 Видливост на апликантот online | 10 |
| **2. Финансирање на предлог проектот за реализација на манифестацијата** | **30** |
| 2.1 Детално разработен финансиски план за потребните  средства за реализација на манифестацијата | 10 |
| 2.2Апликантот обезбедува процент на сопствено учество во остварување на проектот | 10 |
| 2.3 Реален финансиски план (описот на трошоци по категории позиции соодветствува со пазарните цени) | 10 |
| **3. Квалитет на предлог проектот за реализација на манифестацијата** | **40** |
| 3.1 Јасна и соодветно определена општа цел на предлог проектот која ќе придонесе кон реализација на дадените приоритети  | 10 |
| 3.2 Понудени квалитетни и иновативни решенија во предлог проектот | 10 |
| 3.3 Обезбедена вклученост на други институции и организации | 10 |
| 3.4 Предлог проектот за спроведување на манифестацијата е јасен и остварлив | 10 |

\*Секоја област од посебните критериуми ќе се вреднува со 1 бод, 5 бода или 10 бодови, со следното значење: 1-не, 5-делумно и 10-да.

\*Напомена:

-Во поднесениот предлог проект да се достави список на пиво производители кои ќе учествуваат на манифестацијата;

-Да се достави потпишана согласност за пријава на интерес за учество на манифестацијата, за секој пиво производител и угостителски објект посебно;

-Да се наведе искуството на апликантот за организирање на манифестации ( при оценување во предвид ќе се земе организација на манифестации од сличен тип во поглед на масовност на манифестацијата, времетраење исл.);

-Во доставениот предлог проект да се достави забавна програма ( музички имиња и сл.)

-Да се достават биографии на организаторите на манифестацијата.

 Градоначалник на Град Скопје

 Данела Арсовска

\_\_\_\_\_\_\_\_\_\_\_\_\_\_